cyanic-selkie/wikianc huggingface dataset:
Τεχνήτιο
Χημικές ιδιότητες
Ως προς τις χημικές του ιδιότητες το τεχνήτιο μοιάζει με το μαγγάνιο και ιδιαίτερα με το ρήνιο. Στις ενώσεις του απαντάται με αριθμό οξείδωσης από -3 έως +7. Οι πιο σταθερές ενώσεις του τεχνητίου που έχουν μελετηθεί καλύτερα είναι οι ενώσεις όπου το μέταλλο έχει αρ. οξείδωσης +7. Κατά την επιδραση οξυγόνου επί του τεχνητίου ή ενώσεών του σχηματίζονται τα οξείδια Tc2O7 και TcO2, με το χλώριο και το φθόριο σχηματίζει αλογονίδια με χημικό τύπο (όπου υπάρχει το X συμβολίζει το χλώριο και το φθόριο) TcX6, TcX5 και TcX4. Είναι δυνατό να σχηματίσει και οξυαλογονίδια με χημικό τύπο TcO3F και TcO3Cl. Με το θείο σχηματίζει τα σουλφίδια Tc2S7 και TcS2. Το τεχνήτιο σχηματίζει επίσης τεχνητικό οξύ, HTcO4 και τα άλατά του τα ονομαζόμενα υπερτεχνητικά MTcO4 (το M συμβολίζει οποιοδήποτε γνωστό μέταλλο). Σχηματίζει επίσης καρβονυλικές, σύμπλοκες και μεταλλοοργανικές ενώσεις. Στη σειρά ηλεκτροθετικότητας βρίσκεται δεξιά από το υδρογόνο. Δεν αντιδρά με το υδροχλωρικό οξύ σε οποιαδήποτε συγκέντρωση, αλλά διαλύεται εύκολα στο νιτρικό και θειικό οξύ, στο βασιλικό ύδωρ, στο υπεροξείδιο του υδρογόνου και στο βρωμιούχο νερό.
Άγιος Νικόλαος Σταροχωρίου Αχαΐας
Ο Άγιος Νικόλαος, γνωστότερος ως Λαλιωταίικα ή και ως Λαλιώτη, είναι πεδινός παραποτάμιος οικισμός του Νομού Αχαΐας, που ανήκει διοικητικά ως οικιστική θέση στην Τοπική Κοινότητα Σταροχωρίου του «καλλικρατικού» Δήμου Ερυμάνθου.
Τοποθεσία
Βρίσκεται κτισμένος σε πεδινή περιοχή, στη δυτική άκρη του κάμπου των Φαρρών, στις απαρχές των βόρειων απολήξεων του Ερυμάνθου, σε υψόμετρο 190 μ. περίπου, κατάντη του ποταμού Πείρου σε σημείο συμβολής του και με άλλους μικρούς παραπόταμούς του.
Η περιοχή στην οποία βρίσκεται ο οικισμός αποτελεί σύνορο των Τοπικών Κοινοτήτων Σταροχωρίου και Ελληνικού.
Ο οικισμός βρίσκεται ανάμεσα στους πολύ κοντινούς οικισμούς των Κωτσολαίικων, που βρίσκονται στα νοτιοδυτικά του, της Αγίας Ελεούσας και των Μπακαλαραίικων, που βρίσκονται στα ανατολικά του. Σε λίγο μεγαλύτερη απόσταση από τον Άγιο Νικόλαο βρίσκονται στα δυτικά οι οικισμοί της Δαφνούλας και του Πρέβεδου, στα νότια οι οικισμοί του Σταροχωρίου και η Χρυσαυγή, στα νοτιοανατολικά οι οικιστικές περιοχές της Τοπικής Κοινότητας Ελληνικού Γκολφιναίικα, Καθίσματα, Μουρίνες, Νιαχαίικα καθώς και η ίδια η έδρα της Τοπικής Κοινότητας, στα ανατολικά του η Βαλμαντούρα και οι Χαμοκέλες, και στα βόρεια η κωμόπολη της Χαλανδρίτσας. Απέχει από την πόλη της Πάτρας περί τα 23 χιλιόμετρα.
Στην περιοχή του Αγίου Νικολάου υπάρχει, πέρα από τον κοιμητηριακό ναό του Αγίου Νικολάου και το ξωκλήσι αφιερωμένο στην Παναγία -η λεγόμενη «Παναγία Λαλιώτη» -, παραδοσιακό πέτρινο γεφύρι με καμάρα στον Πείρο ποταμό.
Ονομασίες «Λαλιωταίικα», «Λαλιώτη»
Οι ονομασίες Λαλιωταίικα και Λαλιώτη, που αποτελούν τη συνηθέστερη ονομασία για τη συνοικία στην καθημερινή πρακτική των κατοίκων της αλλά και αυτών της ευρύτερης περιοχής της Πάτρας και των Φαρρών, είναι ανθρωπωνυμικά και δηλώνουν το επίθετο της οικογένειας Λαλιώτη, που κατοικεί στην περιοχή ή και πρωτοκατοίκησε την περιοχή.
Διοικητική εξέλιξη
Ο Άγιος Νικόλαος αναγνωρίστηκε επίσημα ως οικισμός στις 20 Απριλίου 1835 και υπήχθη στον τότε Δήμο Φαρών. Με το ΦΕΚ 256Α της 28/08/1912, και τη διάλυση των δήμων, προσαρτήθηκε στην τότε Κοινότητα Λαλουσίου. Στις 19/03/1961 έπαψε να αποτελεί ανεξάρτητο οικισμό και απορροφήθηκε ως συνοικία πλέον της τότε Κοινότητας Σταροχωρίου.
Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές  είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Φαρρών Κατηγορία:Δήμος Ερυμάνθου
Οχήσιος
Στην ελληνική μυθολογία με το όνομα Οχήσιος είναι γνωστός ένας Αιτωλός, ο μεγαλόσωμος γιος του οποίου, ο Περίφας ή Περίφαντας, έλαβε μέρος στον Τρωικό Πόλεμο. Τον Περίφαντα αυτό σκότωσε ο θεός του πολέμου `Αρης. Από το όνομα του Οχησίου ο Περίφαντας αναφέρεται στην Ιλιάδα του Ομήρου (ραψωδία Ε, στίχος 843) ως Οχησιάδης.
Πηγές
Οχησιος
914 Παλιζανή
Η Παλιζανή (Palisana) είναι ένας αρκετά μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,1. Ανακαλύφθηκε το 1919 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το επώνυμο του Αυστριακού αστρονόμου Γιόχαν Παλίζα, ο οποίος είχε ανακαλύψει πολλούς αστεροειδείς. Αξιοσημείωτη είναι η μεγάλη κλίση της τροχιάς της Παλιζανής ως προς την εκλειπτική, πάνω από 25 μοίρες.
Εξωτερικοί σύνδεσμοι
Παλιζανη
Κατάλογος εξοπλισμού του Ελληνικού Στρατού
Ο εξοπλισμός ποικίλει από σύγχρονα οπλικά συστήματα σε παλαιά ψυχροπολεμικά συστήματα. Σταδιακά τα τελευταία αποσύρονται επειδή δεν υπάρχουν οι πόροι για την αναβάθμισή τους. Ο εξοπλισμός σοβιετικής/ρωσικής παραγωγής αγοράστηκε ή παρελήφθη μετά την κατάρρευση του Συμφώνου της Βαρσοβίας, ενώ στην χώρα έχει παραδοθεί ή αγοραστεί μεταχειρισμένος εξοπλισμός από τους στρατούς των ΗΠΑ και της Γερμανίας.
Οι πρόσφατες περικοπές στις δαπάνες για την άμυνα έχουν μεγάλη επίπτωση στα έξοδα λειτουργίας (μεταφορές, τεχνική υποστήριξη, προμήθειες, συντήρηση και λειτουργική εκπαίδευση). Καθώς μέχρι και το 80% του προϋπολογισμού του στρατού δαπανάται για τους μισθούς και τα λειτουργικά έξοδα του στρατού, ο Ελληνικός Στρατός αντιμετωπίζει την πρόκληση της αναδιοργάνωσης της δομής του. Αυτό μπορεί να οδηγήσει στο κλείσιμο μερικών από τα 500 στρατόπεδα που λειτουργούν στη χώρα, μεταμορφώνοντας τον Ελληνικό Στρατό σε ένα μικρότερο αλλά σε μεγάλο βαθμό επαγγελματικό στρατό.
Άρματα μάχης
Η συμφωνία για τις Συμβατικές Ένοπλες Δυνάμεις θέτει όριο 1.735 τεθωρακισμένων.
Τεθωρακισμένα οχήματα μάχης/μεταφοράς και μη τεθωρακισμένα οχήματα
Η συμφωνία για τις Συμβατικές Ένοπλες Δυνάμεις θέτει όριο 2.498 οχημάτων.
Εξοπλισμός πυροβολικού
Όριο που θέτει η Συμφωνία για τις Συμβατικές Ένοπλες Δυνάμεις στην Ευρώπη: 1.920 (διαμετρήματα άνω των 100 χιλιοστών)
Παραπομπές
Κατηγορία:Στρατιωτικός εξοπλισμός Κατηγορία:Ελληνικός Στρατός
Ρόχους Μις
Ο Ρόχους Μις (γερμ. Rochus Misch, 29 Ιουλίου 1917 - 5 Σεπτεμβρίου 2013) ήταν μέλος της 1ης Μεραρχίας των SS, Leibstandarte SS Adolf Hitler με βαθμό Επιλοχία Β΄. Υπηρέτησε ως αγγελιαφόρος, σωματοφύλακας και τηλεφωνητής για τον Αδόλφο Χίτλερ. Ο Μις ήταν ο τελευταίος εναπομείνας αυτόπτης μάρτυρας εν ζωή των γεγονότων της αυτοκτονίας του Χίτλερ, της γυναίκας του, Εύας Μπράουν και της οικογένειας του Γιόζεφ Γκαίμπελς το 1945 στο Καταφύγιο του Χίτλερ.
Ο Ρόχους Μις, ο σωματοφύλακας του Χίτλερ και τελευταίος επιζών από το καταφύγιο, όπου πέρασε τις τελευταίες ημέρες της ζωής του ο ναζιστής δικτάτορας προτού αυτοκτονήσει, καθώς ο Κόκκινος Στρατός προέλαυνε στο Βερολίνο, πέθανε στην κατοικία του σε ηλικία 96 ετών. Ο Μις πέθανε μετά από καρδιακό επεισόδιο.Ο Ρόχους Μις, ο οποίος ήταν ελαιοχρωματιστής, εντάχθηκε στα SS σε ηλικία 20 ετών. Τραυματίστηκε στην Πολωνία και όταν ανάρρωσε διορίστηκε στην καγκελαρία. Από το 1940 και για τα επόμενα πέντε χρόνια ήταν ο σωματοφύλακας, τηλεφωνητής και αγγελιαφόρος του Αδόλφου Χίτλερ. Στα 27 του χρόνια ήταν ένας από τους τελευταίους στρατιώτες που έφυγαν, στις 2 Μαΐου 1945, από το υπόγειο καταφύγιο του Βερολίνου όπου κρυβόταν ο Χίτλερ και ένας από τους ελάχιστους που είδαν το πτώμα του μετά την αυτοκτονία του.Ο Μις αιχμαλωτίστηκε από τους Σοβιετικούς στρατιώτες και πέρασε οκτώ χρόνια σε στρατόπεδα στο Καζακστάν και τη Σιβηρία. Επέστρεψε στο Βερολίνο το 1953 και ξανάρχισε να εργάζεται ως ελαιοχρωματιστής. Δεν πήρε ποτέ αποστάσεις από τον εθνοσοσιαλισμό και συνέχιζε μέχρι τέλους να περιγράφει τον Αδόλφο Χίτλερ ως «φιλικό» και «ευγενικό» άνθρωπο.Eίχε υποστηρίξει ότι η ζωή στο καταφύγιο κυλούσε «ομαλά» και ότι ο Χίτλερ, που τον αποκαλούσε «αφεντικό», ήταν «πολύ ήρεμος». Ο Μις είχε παραμείνει στο καταφύγιο ακόμη και αφού ο Χίτλερ διέταξε τους υπόλοιπους να το εγκαταλείψουν, λίγο πριν αυτοκτονήσει στις 30 Απριλίου 1945. «Ήμουν προετοιμασμένος για αυτό και περίμενα τη στιγμή» είχε πει διευκρινίζοντας ότι έμεινε γιατί «αυτό ήταν το καθήκον του ως στρατιώτη. Γεννήθηκε στο Αλτ Σβάλκοβιτς (Alt Schalkowitz) του Όπελν (Oppeln). Πέθανε το 2013 σε μεγάλη ηλικία.
Βιβλιογραφία
Κατηγορία:Μέλη των Waffen-SS
Επταδεκάεδρο
Στη στερεομετρία, επταδεκάεδρο λέγεται ένα πολύεδρο που έχει δεκαεπτά έδρες. Δεν υπάρχουν κανονικά πολύεδρα με δεκαεπτά έδρες, έτσι η ονομασία κανονικό επταδεκάεδρο είναι διφορούμενη. Υπάρχουν πολυάριθμα τοπολογικώς σαφή επταδεκάεδρα, όπως η εξαγωνική πυραμίδα και το πενταγωνικό πρίσμα.
Κυρτά επταδεκάεδρα
Υπάρχουν 6.415.851.530.241 τοπολογικώς διακριτά κυρτά επταδεκάεδρα που έχουν τουλάχιστον 11 κορυφές, εξαιρουμένων των καθρεφτισμών τους. Δύο πολύεδρα είναι «τοπολογικώς διακριτά» όταν έχουν εγγενώς διαφορετικές ρυθμίσεις εδρών και κορυφών, έτσι ώστε να είναι αδύνατο να στρεβλωθεί το ένα μέσα στο άλλο απλώς με την αλλαγή του μηκους των ακμών ή των γωνιών μεταξύ των ακμών ή των εδρών τους.
Το δίδυμο διαμάντι, ή Κ4 κρύσταλλος (ένας άπειρος γράφος του Γερμανού κρυσταλλογράφου Fritz Laves), έχει κυρτά επταδεκαεδρικά κελλιά Voronoi και λόγω των συμμετριών του γράφου, τα επταδεκάεδρα αυτά αποτελούν μια ισοεδρική ψηφιδοθέτηση στον τρισδιάστατο χώρο.
Οσόεδρο
Υπάρχει ένα ακόμα τοπολογικά πολυεδρικό σχήμα με 17 έδρες, που εκφυλίζεται ως πολύεδρο, ενώ υφίσταται ως σφαιρική πλακόστρωση δίγωνων εδρών, το οποίο ονομάζεται επταδεκαγωνικό οσόεδρο και έχει συμβολισμό Schläfli {2,17}. Το επταδεκαγωνικό οσόεδρο διαθέτει 2 κορυφές (αντίποδα σημεία), 17 ακμές και 17 έδρες (δίγωνα).
Πηγές
Κατηγορία:Πολύεδρα
Νιοταϊμόρι
Ιστορία
Η προέλευση του νιοταϊμόρι μπορεί να εντοπιστεί στο παιχνίδι φαγητού ουακαμεζάκε που πραγματοποιούνταν στα Γιούκακου (Yūkaku) κατά την περίοδο Έντο, όπου το σάκε χυνόταν στην ηβική περιοχή των εργαζομένων του σεξ για λόγους κατανάλωσης. Τροφοδοτούμενη από την οικονομική ανάπτυξη της Ιαπωνίας στη δεκαετία του 1960, αυτή η πρακτική εξελίχθηκε περαιτέρω από τη βιομηχανία όνσεν στην Περιφέρεια Ισικάβα, όπου η ερωτική φύση του νιοταϊμόρι χρησιμοποιήθηκε ως διαφημιστική τακτική από τα θέρετρα ιαματικών πηγών για να προσελκύσει άνδρες πελάτες που ήταν σε εταιρικά ταξίδια. Η πρακτική του νιοταϊμόρι μειώθηκε καθώς τα οικογενειακά και ιδιωτικά ταξίδια στους προορισμούς όνσεν έγιναν όλο και πιο δημοφιλή στη δεκαετία του 1980 και στη συνέχεια υιοθετήθηκε από τα καταστήματα εστίασης και σεξ ως εξωτικό αξιοθέατο.
Λόγω της έλλειψης πρωτογενών πηγών, οι εσφαλμένες αντιλήψεις για την προέλευση του νιοταϊμόρι συνεχίστηκαν όταν η πρακτική έγινε διεθνώς γνωστή μέσω του λαϊκού πολιτισμού.
Διαδικασίες
Στο παραδοσιακό νιοταϊμόρι, το μοντέλο γενικά αναμένεται να ξαπλώνει ανά πάσα στιγμή και να μη μιλά με τους καλεσμένους. Το σούσι τοποθετείται σε απολυμασμένα φύλλα στο σώμα του μοντέλου για να αποτρέψει την επαφή του δέρματος με το ψάρι και σε αρκετά επίπεδες περιοχές του σώματος από τις οποίες το σούσι δεν θα κυλήσει. Το νιοταϊμόρι θεωρείται μια μορφή τέχνης.
Συνήθως σαμπάνια και σάκε σερβίρονται σε γυμνά εστιατόρια σούσι. Οι επισκέπτες πρέπει να σέβονται και να τηρούν την πιο αυστηρή ευπρέπεια. Η συζήτηση με τα μοντέλα αποθαρρύνεται ιδιαίτερα. Ακατάλληλες χειρονομίες ή σχόλια δεν γίνονται ανεκτά και οι επισκέπτες μπορούν να πάρουν σούσι μόνο με ξυλάκια, αν και οι κανόνες σε ορισμένα εστιατόρια είναι λιγότερο αυστηροί. Για παράδειγμα, σε ορισμένα εστιατόρια, οι επισκέπτες μπορούν να δαγκώσουν ρολά από τις θηλές αν το επιλέξουν.
Υποδοχή εκτός Ιαπωνίας
μικρογραφία| Επισκέπτης που τρώει σούσι απευθείας από το σώμα ενός μοντέλου στην εκδήλωση Burning Flipside στις [[Ηνωμένες Πολιτείες Αμερικής|ΗΠΑ, 2007]] Η πρακτική έχει περιγραφεί ως παρακμιακή, ταπεινωτική, εξευτελιστική, σκληρή, απαρχαιωμένη και αντικειμενιοποιητική. Η αρθρογράφος της The Guardian, Τζούλι Μπίντελ, σημειώνει ότι η γυναίκα που χρησιμοποιείται για να σερβιριστεί το φαγητό, τουλάχιστον σε μια περίσταση στο Λονδίνο, έμοιαζε «σαν να ήταν στο νεκροτομείο, περιμένοντας μια νεκροψία».
Η παγκόσμια υποδοχή ποικίλλει καθώς αρκετές χώρες έχουν απαγορεύσει την πρακτική. Το 2005, η Κίνα απαγόρευσε το νιοταϊμόρι σε γυμνά σώματα, καταδικάζοντάς το για λόγους δημόσιας υγείας και ηθικά ζητήματα. Στο Χονγκ Κονγκ, οι διοργανωτές μιας εκδήλωσης δεκατιανού με νιοταϊμόρι συνάντησαν αντίδραση από το κοινό και κατηγορήθηκαν για σεξισμό υπό την προσποίηση της τέχνης, μετά την οποία το νιοταϊμόρι ακυρώθηκε για την εκδήλωση.
Το πάρτι γενεθλίων του Νοτιοαφρικανού επιχειρηματία Κένι Κουνένε στις 21 Οκτωβρίου 2010, όπου φιλοξένησε τον Πρόεδρο της Ένωσης Νέων Αφρικανικού Εθνικού Συνεδρίου, Τζούλιους Μαλέμα και περιελάμβανε νιοταϊμόρι, επικρίθηκε από τον γενικό γραμματέα του Συνεδρίου των Συνδικάτων Νοτίου Αφρικής, Ζουελινζίμα Βάβι και οδήγησε σε μια πολιτική διένεξη. Η Ένωση Γυναικών Αφρικανικού Εθνικού Συνεδρίου, καταδίκασε το νιοταϊμόρι στο πάρτι του Κουνένε ως επίθεση στη σωματική ακεραιότητα και αξιοπρέπεια των γυναικών στη Νότια Αφρική.
Εξωτερικοί σύνδεσμοι
Κατηγορία:Τέχνη του σώματος Κατηγορία:Γύμνια Κατηγορία:Σεξουαλικές πράξεις Κατηγορία:Ερωτικός φετιχισμός Κατηγορία:Ιαπωνικοί σεξουαλικοί όροι Κατηγορία:Σούσι
Μιχαήλ Ασέν Γ΄
Ο Μιχαήλ-Ασέν Γ΄ ή Μιχαήλ Γ΄ Σισμάν (Михаил III Шишман Асен, μετά το 1280 - 31 Ιουλίου 1330) από τον Οίκο του Σισμάν ήταν τσάρος της Βουλγαρίας κατά τα έτη 1323-1330. Ήταν γιος του Σισμάν δεσπότη του Βίντιν και μιας κόρης της Άννας των Ασέν, κόρης του Ιβάν Ασέν Β΄ της Βουλγαρίας.
Η περιοχή του Βίντιν ήταν ως τα μέσα του 13ου αιώνα αυτόνομη υπό Βουλγαρική κυριαρχία. Διοικήθηκε διαδοχικά από τους Γιάκομπ Σβετοσλάβ ως το 1276, Σισμάν (1308-1313) και από το 1313 από τον μέλλοντα Μιχαήλ Ασέν Γ΄ της Βουλγαρίας.
Δέχτηκε τον τίτλο του δεσπότη από τον Θεόδωρο-Σβετοσλάβ της Βουλγαρίας και τον νεαρό γιο του Γεώργιο Β΄ Τέρτερ, ενώ με τον θάνατο του δεύτερου το 1323 εξελέγη στη θέση του από την αριστοκρατία. Ακολούθησε περίοδος σύγχυσης και αβεβαιότητας, που την εκμεταλλεύτηκε ο Ανδρόνικος Γ΄ Παλαιολόγος Αυτοκράτορας των Ρωμαίων, προκειμένου να καταλάβει ολόκληρη τη Θράκη. Ένας διεκδικητής του θρόνου, ο Βόζιλ, αδελφός του Σμίλετς, εγκαταστάθηκε αυτόνομος στο Κραν ελέγχοντας τη Βαλκανική κοιλάδα. Ο νεαρός Μιχαήλ Ασέν Γ΄ κινήθηκε κατά του Ανδρόνικου Γ΄, προσπαθώντας να τον εξαναγκάσει να οπισθοχωρήσει, όμως ο Βυζαντινός στρατός πολιορκούσε τη Φιλιππούπολη, την οποία και τελικά κατέλαβε. Σε πείσμα της απώλειας αυτής, ο Μιχαήλ-Ασέν απέβαλε τον Βόζιλ και ανέκτησε τον Βουλγαρικό έλεγχο στη Βόρεια Θράκη το 1324.
Τελικά με συνθήκη ο Μιχαήλ Ασέν Γ΄ νυμφεύτηκε τη Θεοδώρα Παλαιολογίνα, αδελφή του Ανδρόνικου Γ΄ και πρώην σύζυγο του Θεοδώρου-Σβετοσλάβ, χωρίζοντας την πρώτη του γυναίκα Άννα-Νέδα, αδελφή του Σέρβου βασιλιά Στέφανου-Ούρου Γ΄ Ντεκάνσκι. Αυτό έφερε χειροτέρευση στις σχέσεις με τη Σερβία. Απτόητος ο Μιχαήλ Ασέν Γ΄ προσπάθησε να υποστηρίξει έναν σφετεριστή του Σερβικού θρόνου, τον Στέφανο-Βλάντισλαβ Γ΄ απέναντι στον βασιλιά -και αδελφό της συζύγου του- Στέφανο-Ούρο Γ΄. Το κίνημα του Στεφάνου-Βλάντισλαβ Γ΄ απέτυχε και τα υπόλοιπα χρόνια ο Μιχαήλ Ασέν Γ΄ προσπάθησε να βελτιώσει τις σχέσεις του με τους γείτονές του.
Έντονες επεμβάσεις στη Βυζαντινή πολιτική
Το 1327 που ξέσπασε ο Βυζαντινός εμφύλιος πόλεμος μεταξύ των δύο Ανδρονίκων, ο Μιχαήλ Ασέν Γ΄ πήρε το μέρος του εγγονού Ανδρόνικου Γ΄, ενώ ο Σέρβος βασιλιάς το μέρος του πάππου Ανδρόνικου Β΄. Παρόλα αυτά, ο Μιχαήλ Ασέν Γ΄ ήρθε σε διαπραγματεύσεις με τον Ανδρόνικο Β΄, προσφέροντάς του στρατιωτική υποστήριξη με αντάλλαγμα χρήματα και κτήματα γης. Προωθούμενος στα σύνορα, έστειλε στρατιωτικό απόσπασμα 3.000 ιππέων, φαινομενικά για να βοηθήσει τον Ανδρόνικο Β΄, αλλά με απώτερη πρόθεση να τον συλλάβει αιχμάλωτο. Ο εγγονός του Ανδρόνικου Β΄, Ανδρόνικος Γ' κατάλαβε τις προθέσεις του και προειδοποίησε τον πάππο του. Έτσι ο γηραιός Αυτοκράτορας προσπάθησε με σύνεση να κρατήσει το στρατιωτικό Βουλγαρικό απόσπασμα μακριά από την Κωνσταντινούπολη.
Βλέποντας το σχέδιό του να αποτυγχάνει, άρχισε να λεηλατεί Ρωμαϊκές περιοχές, αλλά οπισθοχώρησε με την επέλαση του Ανδρόνικου Γ΄. Τελικά έκλεισαν συνθήκη ειρήνης στην Αδριανούπολη το 1328 και ο Μιχαήλ Ασέν Γ΄, χωρίς κανένα κέρδος, αναγκάστηκε να επιστρέψει στην πρωτεύουσά του Τάρνοβο.
Σε άλλη μία συνάντηση με τον Ανδρόνικο Γ΄, το 1329, ζήτησε συνδυασμένη στρατιωτική επίθεση εναντίον των Σέρβων. Σύμφωνα με τα "Σερβικά Χρονικά", ήταν εξαιρετικά απαιτητικός και απειλητικός απέναντι στους Σέρβους, λέγοντας χαρακτηριστικά ότι "θα τοποθετήσει τον θρόνο του στο μέσο της Σερβικής γης". Το 1330 προωθήθηκε από τα νότια εναντίον των Σέρβων, επικεφαλής μεγάλης στρατιωτικής δύναμης που περιελάμβανε και υποτελείς του από τη Βλαχία. Στρατοπέδευσε κοντά στο Βέλμπαστ, όπου διασκόρπισε τον στρατό του περιμένοντας ενισχύσεις από τον Ανδρόνικο Γ΄. Οι Σέρβοι, τρομοκρατημένοι και καθοδηγούμενοι από τον βασιλιά τους Στέφανο-Ούρο Γ΄, έδειχναν ότι υποχωρούν, ζητώντας ανακωχή μιας ημέρας.
Στην πραγματικότητα οι Σέρβοι το έκαναν για να αναδιοργανώσουν τις δυνάμεις τους: κατέφθασε ισχυρό στρατιωτικό σώμα υπό την ηγεσία του διαδόχου μελλοντικού βασιλιά Στέφανου-Ούρου Δ΄ Δουσάν. Έτσι οι Σέρβοι ξαφνικά επιτέθηκαν στους έκπληκτους Βούλγαρους στις 28 Ιουλίου 1330, οι οποίοι υπέστησαν συντριπτική ήττα, ενώ τα Ρωμαϊκά στρατεύματα δεν είχαν ακόμη καταφθάσει. Ο Μιχαήλ Ασέν Γ΄, κατά τον ιστορικό Ιωάννη ΣΤ΄ Καντακουζηνό, τραυματίστηκε θανάσιμα, πέφτοντας από το νεκρό άλογό του και υπέκυψε στα τραύματά του σε 4 μέρες.
Τελικά συμπεράσματα - διαδοχή
Ο Μιχαήλ Ασέν Γ΄ ήταν βασιλιάς επιθετικός, καιροσκόπος, εγωιστής και ματαιόδοξος. Η εξωτερική του πολιτική ήταν αμφιταλαντευόμενη χωρίς προγραμματισμό, με αποτέλεσμα τη γρήγορη καταστροφή του. Στην πραγματικότητα ήταν αρκετά ισχυρός και ενεργητικός, κάτι που λόγω των ελαττωμάτων του δεν ήταν δυνατό να του προσφέρει οφέλη. Τον διαδέχθηκε ο γιος του Ιβάν Στέφαν (1330-1331).
Οικογένεια
Νυμφεύτηκε πρώτα την Άννα-Νέδα των Νεμάνιτς, κόρη του Στεφάνου-Ούρου Β΄ Μιλούτιν και είχε τέκνα: και άλλα τέκνα. Ίσως μία κόρη του παντρεύτηκε τον Στέφανο Β΄ των Κοτρομάνιτς μπάνο της Βοσνίας.
Έκανε δεύτερο γάμο με τη Θεοδώρα Παλαιολογίνα, κόρη του Μιχαήλ Θ΄ Αυτοκράτορα των Ρωμαίων και είχε τέκνα, αλλά δεν γνωρίζουμε τα ονόματά τους.
Έκανε πολλά παιδιά και από τους δύο του γάμους, αλλά δεν υπάρχουν γι' αυτά πληροφορίες.
Μιχαηλ Ασεν 03 Κατηγορία:Δεσπότες της Βουλγαρίας Κατηγορία:Οίκος των Ασέν
Εξίσωση
Εξίσωση στα μαθηματικά ονομάζεται κάθε ισότητα που συνδέει γνωστές ποσότητες με άγνωστες, τις οποίες θέλουμε να προσδιορίσουμε. Η εξίσωση λοιπόν είναι μια μαθηματική δήλωση που βεβαιώνει την ισότητα των δύο εκφράσεων. Στη σύγχρονη σημειογραφία, αυτό γράφεται τοποθετώντας εκφράσεις και στις δύο πλευρές από το σύμβολο ίσον, για παράδειγμα
Τσακ Ντέιλι
Ο Τσακ Τζερόμ Ντέιλι (αγγλικά: Charles Jerome Daly, 20 Ιουλίου 1930, Κέιν, Πενσιλβανία, ΗΠΑ – 9 Μαΐου 2009, Τζούπιτερ, Φλόριντα) ήταν Αμερικανός επαγγελματίας προπονητής καλαθοσφαίρισης, αναγνωρισμένος ως μία από τις μεγαλύτερες μορφές του αθλήματος. Ο Ντέιλι οδήγησε τους Ντιτρόιτ Πίστονς σε δύο συνεχόμενους τίτλους NBA, το 1989 και το 1990, ενώ ήταν ο εκλέκτορας της αντιπροσωπευτικής ομάδας των Ηνωμένων Πολιτειών (The Dream Team), η οποία κατέκτησε αήττητη το χρυσό μετάλλιο στους Ολυμπιακούς Αγώνες του 1992 στη Βαρκελώνη. Ο Ντέιλι εισήλθε δις στο Naismith Memorial Basketball Hall of Fame του αθλήματος, την πρώτη το 1994 όταν βραβεύτηκε για την καριέρα του ως προπονητής και τη δεύτερη το 2010, όταν τιμήθηκε ως ο προπονητής της Dream Team. Στη μνήμη του, έχουν καθιερωθεί τα βραβεία Chuck Daly Achievement.
Εξίσωση
Λύση μιας εξίσωσης με x αγνώστους είναι μία x-άδα (αριθμών, συναρτήσεων) που επαληθεύει την εξίσωση: αντικαθιστώντας τους άγνωστους στην εξίσωση με το αντίστοιχο στοιχείο της x-άδας, η ισότητα γίνεται αληθής. Μια εξίσωση που δεν έχει καμία λύση λέγεται αδύνατη. Μια εξίσωση που έχει για λύση κάθε δυνατή x-άδα (όλες δηλαδή) λέγεται ταυτότητα. Για παράδειγμα: 0x=0, όπου για κάθε τιμή του x η εξίσωση αληθεύει.
Τσακ Ντέιλι
Παραπομπές
Κατηγορία:Αμερικανοί προπονητές καλαθοσφαίρισης Κατηγορία:Προπονητές καλαθοσφαίρισης Κλίβελαντ Καβαλίερς Κατηγορία:Προπονητές καλαθοσφαίρισης Ντιτρόιτ Πίστονς Κατηγορία:Προπονητές καλαθοσφαίρισης Νιου Τζέρσεϊ Νετς Κατηγορία:Προπονητές καλαθοσφαίρισης Ορλάντο Μάτζικ Κατηγορία:Προπονητές καλαθοσφαίρισης Εθνικής Ηνωμένων Πολιτειών Αμερικής Κατηγορία:Εισαχθέντες στο Hall of Fame της FIBA Κατηγορία:Εισαχθέντες στο Naismith Memorial Basketball Hall of Fame
Εξίσωση
Ειδικές περιπτώσεις εξισώσεων είναι οι πολυωνυμικές εξισώσεις, οι διαφορικές εξισώσεις, οι εξισώσεις διαφορών.
Γνωστοί και άγνωστοι
Οι εξισώσεις συχνά εκφράζουν σχέσεις μεταξύ δοσμένων ποσοτήτων, τις γνωστές και τις ποσότητες που δεν έχουν προσδιοριστεί ακόμη, τις άγνωστες. Συνηθίζεται οι άγνωστοι δηλώνονται με γράμματα από το τέλος του αλφαβήτου, x,y,z,w,...(ή φ,χ,ψ,ω,...) και οι γνωστοί με γράμματα από την αρχή του αλφαβήτου a,b,c,d,...(ή α,β,γ,...). Ο άγνωστος για τον οποίο η εξίσωση είναι αληθής ονομάζεται λύση ή ρίζα (μαθηματικά) της εξίσωσης. Σε μια σειρά ταυτόχρονων εξισώσεων, ή σύστημα εξισώσεων, οι πολλαπλές εξισώσεις δίνονται με πολλαπλούς αγνώστους. Λύση του συστήματος είναι οι τιμές των αγνώστων που καθιστούν όλες τις εξισώσεις αληθείς.
Τύποι των εξισώσεων
Οι εξισώσεις μπορούν να ταξινομηθούν σε σχέση με το είδος των διαδικασιών που συμπεριλαμβάνονται και τις ποσότητες. Κάποιοι σημαντικοί τύποι είναι:
Ταυτότητες
Μια χρήση των εξισώσεων είναι στις μαθηματικές ταυτότητες, των οποίων οι ισχυρισμοί είναι αληθείς ανεξάρτητα από την αξία των μεταβλητών που περιέχονται σε αυτές. Για παράδειγμα, για μια δεδομένη τιμή του x είναι αληθές ότι:. Ωστόσο, οι εξισώσεις μπορούν επίσης να είναι σωστές μόνο για ορισμένες τιμές των μεταβλητών. Σ' αυτή την περίπτωση, μπορούν να λυθούν για να βρεθούν οι τιμές που ικανοποιούν την εξίσωση. Για παράδειγμα, θεωρείστε το εξής: Η εξίσωση είναι αληθής μόνο για δύο τιμές του x, οι λύσεις της εξίσωσης. Σ' αυτή την περίπτωση, οι λύσεις είναι x=0 και x=1.
Πολλοί μαθηματικοί χρησιμοποιούν τον όρο εξίσωση αποκλειστικά για τον δεύτερο τύπο, για να υποδηλώσουν μια ισότητα η οποία δεν είναι μια ταυτότητα. Η διάκριση μεταξύ των δύο εννοιών μπορεί να είναι λεπτή. Για παράδειγμα: είναι μια ταυτότητα, καθώς η είναι μια εξίσωση με λύσεις x=0 και x=1. Είτε μια δήλωση προορίζεται να είναι μια ταυτότητα είτε μια εξίσωση μπορεί συνήθως να προσδιοριστεί από το περιεχόμενό της. Σε μερικές περιπτώσεις, γίνεται μια διάκριση μεταξύ του συμβόλου της ισότητας (=) για μια εξίσωση και το σύμβολο για μια ταυτότητα. Γράμματα από την αρχή της αλφαβήτου όπως α, β, γ,..συχνά δηλώνουν σταθερές στο πλαίσιο της συζήτησης στο χέρι, ενώ τα γράμματα από το τέλος της αλφαβήτου, όπως χ, ψ,ζ που συνήθως κρατιούνται για τις μεταβλητές, μια σύμβαση που ξεκίνησε από τον Ρενέ Ντεκάρτ.
Ιδιότητες
Αν μια εξίσωση στην άλγεβρα είναι γνωστή να είναι αληθής οι ακόλουθες πράξεις μπορούν να χρησιμοποιηθούν για να παράγουν μια άλλη αληθή εξίσωση: Οι αλγεβρικές ιδιότητες (1-4) υπονοούν ότι η ισότητα είναι μια σχέση συμβατότητας για ένα πεδίο, στην πραγματικότητα αυτή είναι ουσιαστικά η μόνη.
Το πιο γνωστό σύστημα αριθμών το οποίο επιτρέπει όλες αυτές τις διεργασίες είναι οι πραγματικοί αριθμοί, το οποίο είναι ένα παράδειγμα από ένα πεδίο. Ωστόσο, αν η εξίσωση βασιζόταν στους φυσικούς αριθμούς για παράδειγμα, μερικές από αυτές τις πράξεις (όπως η διαίρεση και η αφαίρεση) ίσως να μην είναι έγκυρη καθώς δεν επιτρέπονται αρνητικοί αριθμοί και μη ακέραιοι αριθμοί. Οι ακέραιοι είναι ένα παράδειγμα ενός αναπόσπαστου τομέα που δεν επιτρέπει διαιρέσεις καθώς χρειάζονται ξανά ακέραιοι αριθμοί. Ωστόσο, η αφαίρεση επιτρέπεται και είναι η αντίστροφη πράξη σ' αυτό το σύστημα.
Αν μια συνάρτηση δεν είναι αμφιμονότιμη εφαρμόζεται και στις δύο πλευρές από μια αληθής εξίσωση, τότε η προκύπτουσα εξίσωση θα είναι ακόμη αληθής, αλλά θα είναι λιγότερο χρήσιμη. Επομένως το ένα έχει επίπτωση, όχι μια ισοδυναμία, έτσι το σύνολο των λύσεων μπορεί να είναι μεγαλύτερο. Οι συναρτήσεις που παρουσιάζονται στις ιδιότητες (1), (2), και (4) είναι πάντα αμφιμονότιμες,όπως και η (3) αν δεν πολλαπλασιάζεται με το μηδέν. Μερικά γενικευμένα γινόμενα, όπως ένα τέλειο γινόμενο δεν είναι ποτέ αμφιμονότιμο.
Εξωτερικοί σύνδεσμοι
Κατηγορία:Στοιχειώδης άλγεβρα
Ιπρατρόπιο
Το βρωμιούχο ιπρατρόπιο, που πωλείται με την εμπορική ονομασία Atrovent μεταξύ άλλων, είναι φάρμακο που ανοίγει τους μεσαίους και μεγάλους αεραγωγούς στους πνεύμονες. Χρησιμοποιείται για τη θεραπεία των συμπτωμάτων της χρόνιας αποφρακτικής πνευμονικής νόσου και του άσθματος. Χρησιμοποιείται με συσκευή εισπνοής ή νεφελοποιητή. Η έναρξη της δράσης είναι συνήθως μέσα σε 15 έως 30 λεπτά και διαρκεί τρεις έως πέντε ώρες.
Το βρωμιούχο ιπρατρόπιο κατοχυρώθηκε με δίπλωμα ευρεσιτεχνίας το 1966 και εγκρίθηκε για ιατρική χρήση το 1974. Συμπεριλαμβάνεται στον κατάλογο βασικών φαρμάκων του Παγκόσμιου Οργανισμού Υγείας, τα ασφαλέστερα και πιο αποτελεσματικά φάρμακα που χρειάζονται σε ένα σύστημα υγείας. Το ιπρατρόπιο διατίθεται ως γενικό φάρμακο. Το 2017, ήταν το 216ο πιο συχνά συνταγογραφούμενο φάρμακο στις Ηνωμένες Πολιτείες, με περισσότερες από δύο εκατομμύρια συνταγές.
Ιατρικές χρήσεις
Το ιπρατρόπιο χορηγείται με εισπνοή για τη θεραπεία της χρόνιας αποφρακτικής πνευμονικής νόσου (ΧΑΠ) και της επιδείνωσης του άσθματος. Για το σκοπό αυτό, διατίθεται σε δοχείο για χρήση σε συσκευή εισπνοής ή σε φιαλίδια μίας δόσης για χρήση σε νεφελοποιητή.
Συνδυάζεται επίσης με σαλβουταμόλη (αλβουτερόλη - USAN) με τις εμπορικές ονομασίες Combivent (συσκευή εισπνοής μετρημένης δόσης χωρίς αεροζόλ ή MDI) και Berovent (νεφελοποιητής) για τη διαχείριση της ΧΑΠ και του άσθματος, και με τη φαινοτερόλη (εμπορικές ονομασίες Duovent και Berodual Ν) για τη διαχείριση του άσθματος.
Το ιπρατρόπιο ως ρινικό διάλυμα που ψεκάζεται στα ρουθούνια μπορεί να μειώσει τη ρινόρροια αλλά δεν θα βοηθήσει στη ρινική συμφόρηση.
Αντενδείξεις
Η κύρια αντένδειξη για το εισπνεόμενο ιπρατρόπιο είναι η υπερευαισθησία στην ατροπίνη και σε συναφείς ουσίες. Για στοματική χορήγηση, οι αντενδείξεις είναι παρόμοιες με άλλα αντιχολινεργικά. Περιλαμβάνουν γλαύκωμα στενής γωνίας και απόφραξη στη γαστρεντερική οδό και στο ουροποιητικό σύστημα.
Στο παρελθόν οι εισπνευστήρες atrovent χρησιμοποιούσαν χλωροφθοράνθρακα (CFC) ως προωθητικό και περιείχαν λεκιθίνη σόγιας στα προωθητικά συστατικά. Το 2008 όλοι οι εισπνευστήρες CFC καταργήθηκαν και οι συσκευές εισπνοής υδροφθοροαλκανίων (HFA) τις αντικατέστησαν. Η αλλεργία στα φιστίκια σημειώθηκε για τη συσκευή εισπνοής ως αντένδειξη, αλλά τώρα δεν είναι. Δεν ήταν ποτέ αντένδειξη όταν χορηγήθηκε ως νεφελοποιημένο διάλυμα.
Παρενέργειες
Εάν το ιπρατρόπιο εισπνέεται, οι ανεπιθύμητες ενέργειες που μοιάζουν με αυτές των άλλων αντιχολινεργικών είναι ελάχιστες. Ωστόσο, έχουν αναφερθεί ξηροστομία και υπνηλία. Επίσης, έχουν παρατηρηθεί επιδράσεις όπως έξαψη του δέρματος, ταχυκαρδία, γλαύκωμα οξείας γωνίας, ναυτία, αίσθημα παλμών και κεφαλαλγία. Το εισπνεόμενο ιπρατρόπιο δεν μειώνει την κάθαρση των βλεννογόνων. Η ίδια η εισπνοή μπορεί να προκαλέσει πονοκέφαλο και ερεθισμό του λαιμού σε λίγα τοις εκατό των ασθενών.
Έχει αναφερθεί κατακράτηση ούρων σε ασθενείς που έλαβαν δόσεις από νεφελοποιητή. Ως αποτέλεσμα, απαιτείται προσοχή, ειδικά από άνδρες με υπερτροφία του προστάτη.
Αλληλεπιδράσεις
Αλληλεπιδράσεις με άλλα αντιχολινεργικά όπως τρικυκλικά αντικαταθλιπτικά, φάρμακα κατά του Πάρκινσον και η κινιδίνη, που θεωρητικά αυξάνουν τις παρενέργειες, είναι κλινικά άσχετες όταν το ιπρατρόπιο χορηγείται ως εισπνευστικό.
Φαρμακολογία
Χημικώς, το βρωμιούχο ιπρατρόπιο είναι μια ένωση τεταρτοταγούς αμμωνίου (η οποία υποδεικνύεται από το -ium ανά την ΒΑΝ και το USAN ) που λαμβάνεται με κατεργασία ατροπίνη με βρωμιούχο ισοπροπύλιο, εξού και το όνομα: i έτσι pr προπυλ + atrop ine. Συνδέεται χημικά με συστατικά του φυτού Datura stramonium, το οποίο χρησιμοποιήθηκε στην αρχαία Ινδία για το άσθμα.
Το ιπρατρόπιο εμφανίζει βρογχολυτική δράση μειώνοντας τη χολινεργική επίδραση στο βρογχικό μυ. Αποκλείει τους μουσκαρινικούς υποδοχείς ακετυλοχολίνης, χωρίς ειδικότητα για τους υποτύπους, και επομένως προάγει την αποικοδόμηση της κυκλικής μονοφωσφορικής γουανοσίνης (cGMP), με αποτέλεσμα μειωμένη ενδοκυτταρική συγκέντρωση της cGMP. Πιθανότατα λόγω των δράσεων της cGMP στο ενδοκυτταρικό ασβέστιο, αυτό οδηγεί σε μειωμένη συσταλτικότητα του λείου μυός στους πνεύμονες, αναστέλλοντας τη βρογχοσύσπαση και την έκκριση βλέννας. Είναι μη εκλεκτικός μουσκαρινικός ανταγωνιστής, και δεν διαχέεται στο αίμα, το οποίο αποτρέπει τις συστηματικές παρενέργειες. Το ιπρατρόπιο είναι παράγωγο της ατροπίνης αλλά είναι τεταρτοταγής αμίνη και ως εκ τούτου δεν διασχίζει τον αιματοεγκεφαλικό φραγμό, το οποίο αποτρέπει τις κεντρικές παρενέργειες (αντιχολινεργικό σύνδρομο). Το ιπρατρόπιο δεν πρέπει ποτέ να χρησιμοποιείται στη θέση της σαλβουταμόλης (αλβουτερόλη) ως φάρμακο διάσωσης.
Παραπομπές
Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Βρωμίδια Κατηγορία:Άρθρα με αλλαγμένο αναγνωριστικό EBI Κατηγορία:Καρβοξυλικοί εστέρες Κατηγορία:Αρωματικές ενώσεις Κατηγορία:Φάρμακα που δρουν στο αναπνευστικό σύστημα Κατηγορία:Τροπάνια
Capital Music
Η Capital Music είναι ελληνική δισκογραφική εταιρία που ιδρύθηκε από τον Υποχθόνιο (κατά κόσμον Τάσο Καρακώστα) και τον Skive (κατά κόσμον Χρήστο Τρυψιάνη) το 2010 στη Θεσσαλονίκη, ανήκει στην Panik Entertainment Group και έχει έδρα τη Γλυφάδα.
Εξωτερικοί σύνδεσμοι
Κατηγορία:Ελληνικές δισκογραφικές εταιρίες Κατηγορία:Δισκογραφικές εταιρίες hip hop μουσικής Κατηγορία:Hip hop
Masquerade in Blood
Masquerade in Blood είναι ο τίτλος του έβδομου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Ιούνιο του 1995 μέσω της δισκογραφικής εταιρείας "SPV/Steamhammer".
Οι ηχογραφήσεις του δίσκου πραγματοποιήθηκαν στο "Ra.Sh Studio" του Γκελζενκίρχεν της Γερμανίας, τον Ιανουάριο και τον Φεβρουάριο του 1995, με παραγωγό τον Ούλι Πέσσελτ και μηχανικό ήχου τον Κρίστιαν Βολφ.
Οι κριτικές για το άλμπουμ υπήρξαν μέτριες, αφού το "AllMusic" το βαθμολόγησε με δύο αστέρια με άριστα τα πέντε και το "Sputnik Music" με μέσο όρο βαθμολογιών 3,2 / 5, το "Metal Archives" με 68% και το "Metal Storm" με 6,9 / 10.
Θέσεις τσαρτ
{|width="100%" align="center"| Masquerade in Blood (άλμπουμ)
Επίσημη κυκλοφορία: 1 Ιουνίου 1995
Τα μέλη των Sodom
Οι μουσικοί οι οποίοι ηχογράφησαν το "Masquerade in Blood" ήταν οι εξής:
Πηγές
Κατηγορία:Δισκογραφία των Sodom Κατηγορία:Άλμπουμ του 1995
Αράκς Αραράτ ΦΚ
Η Αράκς Αραράτ ΦΚ ήταν μια αρμενική, ποδοσφαιρική ομάδα. Η ομάδα συμμετείχε στο Πρωτάθλημα ποδοσφαίρου Αρμενίας. Ιδρύθηκε το 1960. Έδρα της ομάδας ήταν το Ayg Stadium, χωρητικότητας 1280 θεατών. Το 2001 διαλύθηκε λόγω οικονομικών προβλημάτων.
Τίτλοι
(1998, 2000) (1998, 1999) (1998)
Κατηγορία:Ιδρύσεις ποδοσφαιρικών ομάδων το 1960 Κατηγορία:Ποδοσφαιρικές ομάδες Αρμενίας
Δήμος Ομηρούπολης
Ο δήμος Ομηρούπολης  είναι ένας δήμος του νομού Χίου. Βρίσκεται στο βόρειο κεντρικό τμήμα του νησιού και βρέχεται από τη θάλασσα τόσο από τη δυτική όσο και από την ανατολική πλευρά του. Είναι ορεινή περιοχή με εκτεταμένα όμως δασικά οικοσυστήματα.
Καταλαμβάνει έκταση 155.015 στρεμμάτων και έχει (πραγματικό) πληθυσμό 7.335 κατοίκους.
Έδρα του είναι η κωμόπολη Βροντάδος.
Διαίρεση
Στο δήμο περιλαμβάνονται τα εξής 7 δημοτικά διαμερίσματα:
Εξωτερικοί σύνδεσμοι
Κατηγορία:Δήμοι του νομού Χίου
Ακροπόλ Παλάς
Το Ακροπόλ Παλάς (γαλλικά: Acropole Palace) είναι πρώην ιστορικό ξενοδοχείο στην Αθήνα. Βρίσκεται επί της οδού Πατησίων, στη διασταύρωσή της με την οδό Αβέρωφ, απέναντι από το Πολυτεχνείο και το Εθνικό Αρχαιολογικό Μουσείο. Το κτίριο κτίστηκε την περίοδο 1926-1928 σε σχέδια του αρχιτέκτονα Σωτήρη Μαγιάση και σε ρυθμό γαλλικού Αρ Νουβώ. Είναι ένα από τα σημαντικότερα δείγματα αυτού του αρχιτεκτονικού ρεύματος στην Αθήνα.
Ξενοδοχείο
Το οικόπεδο στο οποίο βρίσκεται κτισμένο το Ακροπόλ Παλάς, στη γωνία της οδού Πατησίων και την οδό Αβέρωφ, το αγόρασε το 1920 η οικογένεια Καραδόντη από τον λόγιο Ιωάννη Μπόταση. Η οικογένεια απευθύνθηκε αρχικά στον αρχιτέκτονα Αλέξανδρο Νικολούδη, αλλά δεν έμειναν ευχαριστημένοι με τα σχέδιά του και έτσι επέλεξαν τα σχέδια του Σωτήρη Μαγιάση, ο οποίος σχεδίασε ένα κτίριο σε ρυθμό Αρ Νουβώ και σχεδίασε επίσης και τα έπιπλα του κτιρίου.
Το Ακροπόλ Παλάς ήταν το πρώτο ξενοδοχείο που κτίστηκε στην οδό Πατησίων και έγινε γνωστό τη δεκαετία του 1930 για τους αποκριάτικους χορούς και τα πρωτοχρονιάτικα ρεβεγιόν του και για τον πολυτελή χαρακτήρα του. Το ξενοδοχείο ανακαινίστηκε το 1958 ώστε να ανταποκριθεί στις αυξανόμενες τουριστικές ανάγκες της Αθήνας. Επίσης ανανεώθηκε και το εσωτερικό του, με έμφαση στην πολυτέλεια, με μεγάλους πολυέλαιους, βιτρό, χαλιά, έπιπλα από μαόνι και φερ φορζέ.
Λόγω της θέσης του απέναντι από το Πολυτεχνείο το κτίριο χρησιμοποιήθηκε από το συνεργείο της ολλανδικής τηλεόρασης για τη διαμονή και από ένα από τα μπαλκόνια του κτιρίου κινηματογράφησε την εξέγερση του Πολυτεχνείου το 1973, συμπεριλαμβανομένης της επίθεσης με τανκ στην πόρτα του Πολυτεχνείου. Επίσης, καθώς η συντονιστική επιτροπή είχε πληροφορίες ότι άνθρωποι της ασφάλειας τραβούσαν φωτογραφίες τους εξεγερμένους, χρησιμοποίησαν καθρέπτες από το ξενοδοχείο ώστε με την αντανάκλαση του ήλιου να θαμπώσουν τις φωτογραφίες.
Το κτίριο υπέστη ζημίες από τον σεισμό του 1981. Το ξενοδοχείο συνέχισε να λειτουργεί μέχρι τη δεκαετία του 1980, όμως παρήκμασε και το 1989 πωλήθηκε σε ξενοδοχειακό όμιλο με έδρα τη Βιέννη και το 1996 αποκτήθηκε από ελληνική εταιρεία. Το κτίριο κρίθηκε διατηρητέο το 1991.
Ιδιοκτησία του δημοσίου
Το 1999 πέρασε στην κατοχή του υπουργείου πολιτισμού, καθώς αγοράστηκε έναντι 4,58 δις δραχμών. Ένας εργολάβος έλαβε 1,8 δις δραχμές ώστε να ανακαινίσει το κτίριο σε 22 μήνες, κάτι που δε συνέβη. Ακολούθησε δικαστική διαμάχη η οποία έληξε το 2006 με το δημόσιο να αναδεικνύεται σε ιδιοκτήτη του ακινήτου. Το εγκαταλελειμμένο κτίριο υπήρξε θέμα λεηλασίας, καθώς οι πολυέλαιοί του αφαιρέθηκαν, ενώ το κτίριο απειλήθηκε από πυρκαγιές το 2009 και το 2012.
Η αποκατάσταση του κτιρίου εντάχθηκε σε ΕΣΠΑ (2007-2013) το 2011 και ξεκίνησε το 2013. Το αρχικό κόστος εκτιμήθηκε σε 14 εκατομμύρια ευρώ αλλά ο ανάδοχος κατάφερε να το μειώσει σε 8,6 εκατομμύρια. Η αποκατάσταση των προσόψεων ολοκληρώθηκε τον Δεκέμβριο του 2015. Καθώς το έργο δεν ολοκληρώθηκε εγκαίρως πραγματοποιήθηκε δεύτερη δημοπρασία τον Δεκέμβριο του 2016 για εργασίες συνολικού ύψους περίπου 1 εκατομμυρίου ευρώ, οι οποίες ολοκληρώθηκαν τον Φεβρουάριο του 2019. Τον Σεπτέμβριο του 2019 υπολείπονταν μερικές ακόμη εργασίες αποκατάστασης μικρής κλίμακας στο εσωτερικό του κτιρίου, σύμφωνα με ανακοίνωση του υπουργείου πολιτισμού.
Το κτίριο αρχικά είχε προταθεί να στεγάσει διοικητικές υπηρεσίες του υπουργείου πολιτισμού, αλλά το 2014 εγκρίθηκε από το Κεντρικό Συμβούλιο Νεότερων Μνημείων να χρησιμοποιηθεί για να στεγάσει μόνιμες και περιοδικές εκθέσεις, δράσεις σύγχρονου πολιτισμού, ψηφιακή βιβλιοθήκη, προβολές και διαλέξεις, ένα πλήρες πωλητήριο του Ταμείου Αρχαιολογικών Πόρων (ΤΑΠΑ) και ένα εστιατόριο στην ταράτσα. Τον Ιούλιο του 2020 ψηφίστηκε στη Βουλή η δημιουργία του φορέα «Κέντρο Πολιτισμού και Δημιουργίας ΑΚΡΟΠΟΛ», ο οποίος θα στεγαστεί στο Ακροπόλ Παλάς για 20 χρόνια χωρίς αντάλλαγμα.
Περιγραφή
Το κτίριο είναι κτισμένο σε ρυθμό Αρ Νουβώ. Έχει ύψος 34 μέτρα και διαθέτει δύο επίπεδα ισογείου, πέντε ορόφους με 107 δωμάτια και δύο ταράτσες τις οποίες περιβάλλει κιονοστοιχία. Τα δύο επίπεδα του ισογείου ενώνονται μεταξύ τους με μαρμάρινη σκάλα με μεταλλικό κιγκλίδωμα και κουπαστή από ξύλο. Το συνολικό εμβαδόν του κτιρίου είναι 6.500 τετραγωνικά μέτρα.
Παραπομπές
Κατηγορία:Διατηρητέα κτίρια στην Αθήνα Κατηγορία:Ξενοδοχεία στην Αθήνα
Ελισάβετ, βασίλισσα της Αγγλίας (Ροσσίνι)
H Eλισάβετ, βασίλισσα της Αγγλίας (ιταλικά: Εlisabetta regina d' inghilterra) είναι ένα dramma per musica (μελόδραμα) σε δύο πράξεις του Ιταλού συνθέτη Τζοακίνο Ροσσίνι σε λιμπρέτο του Τζοβάνι Σμιτ, βασισμένο στο θεατρικό έργο II pagio di Leicester.                                                                                                                                                                                                                                                                                                                                         H όπερα έκανε πρεμιέρα στο θέατρο Σαν Κάρλο της Νάπολης στις 4 Οκτωβρίου του 1815 με μεγάλη επιτυχία στο ναπολιτάνικο κοινό. Ήταν η πρώτη από τις εννέα όπερες που έγραψε ο Ροσσίνι για αυτό το θέατρο και μία από τις 18 όπερες που έγραψε κατά την διάρκεια της παραμονής του στην Νάπολη. Ο Ροσσίνι πήρε μελωδίες από άλλες όπερες για να συνθέσει την Ελισάβετ. Ακόμα, η ουβερτούρα της όπερας είναι η περίφημη ουβερτούρα του Κουρέα της Σεβίλλης. Λίγη μουσική επαναχρησιμοποιήθηκε από τον Ροσσίνι σε μετέπειτα όπερες και ένα μέρος της πρώτης άριας της Ελισάβετ επαναχρησιμοποιήθηκε τέσσερις μήνες αργότερα στην άρια της Ροζίνας  '  'Uva voce poco fa  .''
Ιστορικό απόδοσης
Επίσης, η όπερα πραγματοποιήθηκε στο Ηνωμένο Βασίλειο στις 30 Απριλίου 1818 στο King's Theatre του Λονδίνου.
Σημαντικές παραστάσεις δόθηκαν στο Παλέρμο το 1970, στην Αρλ το 1975, στο Βασιλικό Θέατρο του Τορίνο, στο θέατρο Σαν Κάρλο το 1991, στη Νέα Υόρκη το 1998, στο Μπουένος Άιρες το 2004 και την ίδια χρονιά στο Φεστιβάλ Ροσσίνι του Πέζαρο.
Πλοκή
Τόπος: Λονδίνο
Χρόνος: Ελισαβετιανή εποχή
Πράξη Α΄
Αίθουσα θρόνου στο Ανάκτορο Γουάιτχολ μικρογραφία|210x210εσ|[[Ελαιογραφία σε καμβά (περ.1600-1620) που απεικονίζει την Βασίλισσα Ελισάβετ]] Οι Άγγλοι ευγενείς περιμένουν με ανυπομονησία την επιστροφή του Kόμη του Λέστερ, ο οποίος νίκησε στον πόλεμο τους Σκωτσέζους. Ανάμεσα στο κοινό παρευρίσκεται και ο Δούκας του Νόρφολκ, ο οποίος δεν απολαμβάνει την επιστροφή του Λέστερ, μιας και τον ζηλεύει για την επιτυχία του. H Βασίλισσα της Αγγλίας Ελισάβετ Α΄, η οποία είναι ερωτευμένη με τον Λέστερ, έρχεται χαρούμενη να γιορτάσει την επιστροφή του. Ο Λέστερ επιστρέφει νικηφόρος κι έχει φέρει μαζί του μερικούς Σκωτσέζους κρατούμενους, μεταξύ των οποίων βλέπει με τρόμο την κρυφή του σύζυγο Ματθίλδη και τον αδελφό της Ενρίκο. Μόλις βρίσκονται μόνοι, ο Λέστερ κατηγορεί την σύζυγο του που του απέκρυψε ότι είναι κόρη της Μαρίας Στιούαρτ, Βασίλισσας της Σκωτίας και εχθρός της Ελισάβετ και ότι τώρα βρίσκεται σε μεγάλο κίνδυνο. Η Ματθίλδη θρηνεί για το κακό που την έχει βρει, ενώ ο Λέστερ αποφασίζει να μην αναφέρει τίποτα για τη σύζυγο του και τον αδελφό της διότι η Ελισάβετ είναι μια ζηλότυπη γυναίκα και ικανή για σκληρή εκδίκηση.
Βασιλικά διαμερίσματα της Ελισάβετ
Ο Λέστερ αποκαλύπτει στον Νόρφολκ το μυστικό με την κρυφή του σύζυγο και ο Νόρφολκ με τη σειρά του το λέει στην Ελισάβετ, η οποία αντιδρά στις ειδήσεις με οργή. Προσπαθεί να συνετίσει τον Λέστερ αλλά όταν αυτός αρνείται να ακούσει, τον κατηγορεί για προδοσία και διατάζει να συλληφθεί αυτός και η σύζυγος του.
Πράξη Β΄
δωμάτιο του παλατιού
Η Ελισάβετ δηλώνει ότι έχει καταδικάσει σε θάνατο την Ματθίλδη. Απαιτεί να παραιτηθεί από τον γάμο της με τον Λέστερ και σε αντάλλαγμα να της χαρίσει τη ζωή και του Ενρίκο. Ο Λέστερ μπαίνει και σκίζει το έγγραφο ως ένδειξη διαμαρτυρίας και συλλαμβάνεται για άλλη μια φορά από την Ελισάβετ. Ο Νόρφολκ βλέποντας το σκηνικό, φεύγει μετανιωμένος, αφού πρώτα τον επιπλήττει η Ελισάβετ για την άσχημη συμπεριφορά του προς τον Λέστερ.
Έξω από τον Πύργο του Λονδίνου
Οι κάτοικοι θρηνούν για τον Λέστερ, ο οποίος σύντομα θα εκτελεστεί. Ο Νόρφολκ εμφανίζεται και τους παρακινεί να προσπαθήσουν να τον ελευθερώσουν.
Το κελί που βρίσκεται φυλακισμένος ο Λέστερ
Ο Λέστερ θρηνεί τη μοίρα που τον περιμένει. Ο Νόρφολκ εισέρχεται στο κελί, πείθοντας τον ότι παρακάλεσε την Ελισάβετ να τον συγχωρήσει. Ο Λέστερ τον αγνοεί αλλά χαίρεται που τον επισκέφτηκε, όμως φοβάται για το σχέδιο εξέγερσης που σχεδιάζει. Η Ελισάβετ μπαίνει για να δει μια τελευταία φορά τον κρατούμενο ενώ ο Νόρφολκ, η Ματθίλδη και ο Ενρίκο κρύβονται. H Ελισάβετ δίνει μια τελευταία ευκαιρία στον Λέστερ, ο οποίος όμως διαφωνεί και προσεύχεται για την σωτηρία της συζύγου του. Ο Νόρφολκ βγαίνει από την κρυψώνα του και κρατώντας ένα στιλέτο προσπαθεί να σκοτώσει την Βασίλισσα. Η Ελισάβετ γλιτώνει και οργισμένη καταδικάζει και τον Νόρφολκ σε θάνατο. Όμως στο τέλος τον συγχωρεί και τον αμνηστεύει, μαζί τον Λέστερ, την Ματθίλδη και τον Ενρίκο, ενώ ως ένδειξη ειρήνης ελευθερώνει τους Σκωτσέζους αιχμαλώτους.
Ορχήστρα
Η ορχηστρική σύνθεση της όπερας περιλαμβάνει τα εξής όργανα:
Εξωτερικοί σύνδεσμοι
Κατηγορία:Όπερες του Τζοακίνο Ροσσίνι Κατηγορία:Όπερες στην ιταλική γλώσσα
Μιχάλης Ιορδανίδης
Ο Μιχάλης Ιορδανίδης (γεν. στις 1 Ιανουαρίου του 1962 στην Καβάλα, ύψος 1,90 μ.) είναι παλαίμαχος Έλληνας ποδοσφαιριστής που αγωνιζόταν στη θέση του σέντερ-φορ και νυν προπονητής με σημαντικές διακρίσεις (δυο φορές πρωταθλητής και μια φορά νταμπλούχος).
Έλαβε μέρος επί σειρά ετών στα πρωταθλήματα της Α΄Εθνικής, αλλά και της Β΄Εθνικής, όπως και χαμηλότερων κατηγοριών και αναδείχθηκε σε έναν από τους γνωστότερους σκόρερ της εποχής του.
Συμμετείχε σε συνολικά 384 αγώνες πρωταθλημάτων, επιτυγχάνοντας 110 γκολ. Στην Α΄Εθνική είχε 208 παρουσίες και 54 τέρματα, στη Β΄Εθνική 150 παρουσίες και 43 τέρματα και στη Δ΄Εθνική είχε 26 συμμετοχές με 13 γκολ.
Αγωνίσθηκε κατά σειρά στις ομάδες: Καβάλα (1982-83, Β΄Εθνική, 27 συμ., 3 γκολ), Μακεδονικό (1983-Δεκέμβριο 1984, Β΄Εθνική, 44 συμμετοχές, 13 γκολ), ΠΑΟΚ (1985-88, 35 συμ., 7 γκολ), Απόλλωνα Θεσσαλονίκης (1988-89, Α΄Εθνική, 16-2), Δόξα Δράμας (1989-95, Α΄Εθνική, 143-45), Ιωνικό (1995-96, Α΄Εθνική, 13 σ.), Τρίκαλα (1996-99, Β΄και Α΄Εθνική, 80-27) και Καστοριά (1999-00, Δ΄Εθνική, 26-13).
Είναι παντρεμένος και πατέρας δυο παιδιών.
Προπονητής
Ο Μ. Ιορδανίδης είναι κάτοχος διπλώματος φυσικής αγωγής (ΤΕΦΑΑ) και αδειούχος προπονητής UEFA"PRO", ενώ έχει λάβει μέρος σε αρκετά διεθνή σεμινάρια. Εργάσθηκε κατά σειρά στις ομάδες Α.Ο. Μετεώρων Καλαμπάκας όπου κατέκτησε το νταμπλ στην Ε.Π.Σ. Τρικάλων (2000-01), σαν βοηθός προπονητή στα Τρίκαλα (Β΄Εθνικής, 2001-02), από το 2002-2007 σαν Περιφερειακός Ομοσπονδιακός τεχνικός και βοηθός στην Εθνική Ελλάδας Νέων (U-19) (με την οποία ήταν δευτεραθλητής Ευρώπης στα 2007), από το 2007-2009 ήταν Ομοσπονδιακός βοηθός στην Εθνική Ομάδα των Ελπίδων (U-21), από το Δεκέμβριο του 2009 έως το Νοέμβριο του 2010 ήταν βοηθός προπονητή στον ΠΑΟ, όπου κατάκτησε το νταμπλ (2010), από το Φεβρουάριο έως το Μάιο του 2011 ήταν προπονητής στη Θύελλα Πετρωτού, όπου κατάκτησε το Κύπελλο της Ε.Π.Σ. Τρικάλων, από τον Ιούλιο του 2011 έως το Νοέμβριο του 2013 ήταν βοηθός προπονητή στην Εθνική Ομάδα της Κύπρου και από τον Ιανουάριο μέχρι το Μάρτιο του 2014 εργάσθηκε στην Καβάλα, στη Β΄Εθνική.Από το 2014 ομοσπονδιακός βοηθός προπονητού στην εθνική ελπίδων U21 Ελλάδας
Βουργουνδοί
Οι Βουργουνδοί ή Βουργούνδιοι (Λατινική γλώσσα: Burgundiones, Αρχαία νορδική γλώσσα: Burgundar, Αρχαία αγγλική γλώσσα: Burgendas) ήταν ένα από τα Ανατολικά Γερμανικά φύλα φυλή, ή φυλή-κλάδος της ανατολικογερμανικής συνομοσπονδίας φυλών των Βανδάλων, ή ομάδα φυλών (ακόμα και μη γερμανικών στο σύνολό τους) των οποίων είχαν την ηγεσία, που ζούσε στην Πολωνία κατά την εποχή της Ρωμαϊκής Αυτοκρατορίας.
Κατά την ύστερη ρωμαϊκή περίοδο, καθώς η αυτοκρατορία δεχόταν πίεση από πολλούς "βάρβαρους" λαούς, μία ισχυρή ομάδα Βουργουνδών και άλλων φυλών Βανδάλων κινήθηκε δυτικά προς τα ρωμαϊκά σύνορα κατά μήκος της κοιλάδας του Ρήνου, καθιστάμενη γείτονας των βασιλείων των Φράγκων στα βόρεια, και των Αλαμαννών στα νότια. Αρχικώς, εγκαταστάθηκαν στη Βορμς, αλλά αργότερα με τη συνεργασία των Ρωμαίων οι απόγονοί τους εγκαθίδρυσαν το Βασίλειο των Βουργουνδών πολύ πιο νότια και εντός της αυτοκρατορίας αυτή τη φορά, στην περιοχή των δυτικών Άλπεων, όπου συναντιούνται η σημερινή Ελβετία, Γαλλία και Ιταλία. Η περιοχή αυτή έγινε αργότερα μέρος της Φραγκικής Αυτοκρατορίας. Το όνομα του βασιλείου σώζεται σήμερα στην ονομασία της περιφέρειας της Βουργουνδίας, περιοχής της Γαλλίας, η οποία αντιπροσωπεύει μόνο ένα μέρος εκείνου του βασιλείου.
Ένα άλλο κομμάτι των Βουργουνδών παρέμεινε στην πατρίδα τους στη λεκάνη Όντερ-Βιστούλα και σχημάτισε ένα βοηθητικό σώμα στο στρατό των Ούννων του Αττίλα από το 451. Πριν την ύπαρξη σαφών αποδεικτικών ιστορικών στοιχείων, θεωρείται ότι οι Βουργουνδοί πιθανώς μετανάστευσαν αρχικώς από την ηπειρωτική Σκανδιναβία στο νησί Μπόρνχολμ στη Βαλτική Θάλασσα, και στη συνέχεια στη λεκάνη του Βιστούλα, στο κέντρο της σημερινής Πολωνίας.
Όρια
thumb|right|300px|Η θέση του νησιού [[Μπόρνχολμ]] Το εθνωνύμιο "Βουργουνδοί" είναι κοινά διαδεδομένο στην Αγγλία και αναφέρεται στους Βουργουνδούς που εγκαταστάθηκαν στη Σαβοία, στις δυτικές Άλπεις στη διάρκεια του 5ου αιώνα. Τα όρια του αρχικού βασιλείου των Βουργουνδών δεν συμπίπτουν με τη σύγχρονη Βουργουνδία, αντιστοιχούν στην περιοχή που ομιλείται η Γαλλο-Προβηγκιακή διάλεκτος, το διαμέρισμα Ρον-Αλπ στη Γαλλία, η Γαλλόφωνη δυτική Ελβετία και η Κοιλάδα της Αόστα στη βορειοδυτική Ιταλία. Τη σύγχρονη εποχή ο όρος "Βουργουνδοί" χρησιμοποιείται για τους κατοίκους της σύγχρονης Βουργουνδίας που πήρε το όνομα της από το αρχαίο βασίλειο, τα όρια άλλαζαν συχνά από τον 6ο μέχρι τον 20ο αιώνα χάρη σε διαφορετικές πολιτικές συνδέσεις. Στη σύγχρονη εποχή η ονομασία αντιστοιχεί στην περιοχή που βρισκόταν το Δουκάτο της Βουργουνδίας. Τον Μεσαίωνα ο όρος Βουργουνδία επεκτάθηκε σημαντικά πέρα από τα αρχικά όρια, μερικές φορές έφτανε μέχρι το Βέλγιο και την Ολλανδία. Τα Βουργουνδιακά τμήματα που δεν ήταν υπό τον έλεγχο του Δουκάτου της Βουργουνδίας άλλαξαν πολλές φορές ονομασία με εξαίρεση την Κομητεία της Βουργουνδίας.
Υπόβαθρο
Οι Βουργουνδοί είχαν παράδοση Σκανδιναβικής προέλευσης, γεγονός που βρίσκει υποστήριξη σε ονομασίες τοποθεσιών και σε αρχαιολογικές αποδείξεις, και πολλοί ειδικοί θεωρούν αυτή την παράδοση ορθή. Πιστεύεται ότι είχαν μεταναστεύσει τότε στο νησί Μπόρνχολμ της Βαλτικής ("το νησί των Βουργουνδών" στα Αρχαία Σκανδιναβικά). Παρόλα αυτά, περίπου το 250 μ.Χ., ο πληθυσμός του Μπόρνχολμ είχε σε μεγάλο βαθμό εξαφανιστεί. Τα περισσότερα νεκροταφεία έπαυσαν να χρησιμοποιούνται και σε αυτά που χρησιμοποιούνταν ακόμα γίνονταν λίγες ταφές. Η μετάφραση του έργου του θεολόγου και ιστορικού Ορόσιου από τον Άλφρεντ τον Μέγα χρησιμοποιεί το όνομα "Γη Μπουργκέντα" για να αναφερθεί σε μια περιοχή δίπλα στην επικράτεια των Σβέονς (Sweons, "Σουηδοί"). Ο Σουηδός ποιητής και πρώιμος μυθογράφος Βίκτορ Ρύντμπεργκ (1828–1895) ισχυρίζεται βασιζόμενος σε μια πρώιμη μεσαιωνική πηγή, τη Vita Sigismundi, ότι οι ίδιοι οι Βουργουνδοί διατηρούσαν προφορικές παραδόσεις σχετικά με τη σκανδιναβική καταγωγή τους.